Hurtig skilsmisse og separation - Statsforvaltning
Tegnsprog Konfliktmægling - andre sprog The regional State Administrations Flettesider Jordbrugsanalyser WEBTOP MID afbudssystem Statsforvaltningerne English Søgeresultat Fagområder Statsforvaltningen Hovedstaden Statsforvaltningen Sjælland Statsforvaltningen Syddanmark Statsforvaltningen Midtjylland Statsforvaltningen NordjyllandKontakt Mødetider SagsbehandlingHurtig skilsmisse og separation Nuværende sagsbehandlingstider Persondataloven Rådgivning Presse Om os Sagsområder EU-borger Råd og nævn Test af polsk tekst Forside Statsforvaltningen Nordjylland
Hurtig skilsmisse og separation
Statsforvaltningen Nordjylland kan hver onsdag mellem kl. 8.00 - 14.30 tilbyde jer hurtig behandling af ansøgning om separation og skilsmisse.
Du og din ægtefælle skal være enige om, at I vil separeres eller skilles, enige om vilkårene for jeres separation/skilsmisse, og I skal medbringe en udfyldt ansøgningsblanket.
I skal møde personligt i statsforvaltningen på adressen Aalborghus Slot, Slotspladsen 1, 9000 Aalborg. Vi kan så behandle ansøgningen, mens I venter, så I kan få separations- eller skilsmissebevillingen med hjem.
Du kan også møde alene og aflevere en ansøgning om separation eller skilsmisse, som I begge har udfyldt og underskrevet. Hvis blanketten er udfyldt korrekt, og I begge i blanketten har markeret, at I fravælger vilkårsforhandling i statsforvaltningen, har vi også mulighed for at behandle ansøgningen straks, så du kan få din bevilling med hjem.
Vi kan dog kun lave bevillingen til separation eller skilsmisse, hvis betingelserne for separation eller skilsmisse er til stede.
Særligt om skilsmisse efter separation
Hvis I ønsker at søge om skilsmisse efter separation, skal I desuden medbringe jeres separationsbevilling. Dette gælder også selvom det er os, der tidligere har udstedt separationsbevillingen.
Hvis I allerede har indsendt en ansøgning
Har I allerede indsendt en ansøgning om separation eller skilsmisse – og i øvrigt opfylder betingelserne for hurtig behandling af ansøgning om separation og skilsmisse – kan I også gøre brug af tilbuddet. I skal dog give besked til vores INFO center herom senest hverdagen før den onsdag, hvor I vil komme, så vi kan have sagen fundet frem, når I kommer.
Hvis I samtidig med ansøgning om separation og skilsmisse ønsker at søge om fastsættelse af børnebidrag, kan vi desuden behandle denne ansøgning, mens I venter.
Det er dog et krav, at I er enige om fastsættelsen af børnebidrag, og at I medbringer en udfyldt ansøgningsblanket.
I har naturligvis også mulighed for at indsende ansøgningen til statsforvaltningen. Vi vil så behandle sagen hurtigst muligt.
Til toppen af siden Senest opdateret 26. mar 2012